《泰和罗氏家传四图诗 其一 纯孝》
明代·李东阳

旌门自何年，宋朝南渡后。借问旌者谁，县东罗伯寿。

忆当刲股时，见母不自救。本无营利心，谁遣为名贸。

皇天有锡类，遗体神所佑。五世旌贤科，贻谋竟堂构。

卓哉孝子家，永为忠臣胄。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。